**Abilis-säätiö** on suomalainen voittoa tavoittelematon organisaatio, jonka tavoitteena on edistää eri tavoin vammaisten henkilöiden osallistumista ja tasa-arvoa. Säätiön tehtävänä on tarjota ja rahoittaa Globaalin etelän vammaisryhmien itse suunnittelemia ja toteuttamia projekteja.

Vuonna 1998 joukko vammaisia henkilöitä sekä heidän tukijoitaan ja läheisiään perusti Abilis-säätiön tavoitteenaan parantaa vammaisten henkilöiden asemaa yhteiskunnassa ja Globaalissa etelässä. Säätiön perustajat, kuten edesmennyt Kalle Könkkölä, oli liikuntavammainen hengityskoneen käyttäjä. Yhdessä hänen näkövammaisen vaimonsa Maija Könkkölän kanssa, he olivat voimakkaasti sitoutuneita edistämään vammaisten henkilöiden oikeuksia ja mahdollisuuksia.

Organisaatio
------------

Abilis-säätiössä korkein päätösvalta on hallituksella, johon kuuluu seitsemän varsinaista jäsentä ja yksi varajäsen. Hallituksen jäsenet edustavat eri vammaisryhmiä. Hallituksen toimikausi on kaksivuotinen, ja se kokoontuu noin kuusi kertaa vuodessa.

Säätiö toimii kymmenessä ohjelmamaassa yhteistyössä maatoimistojen ja kumppaniorganisaatioiden kanssa. Nämä maat ovat Etiopia, Malawi, Mosambik, Tansania, Uganda, Myanmar, Nepal, Tadzhikistan, Vietnam ja Ukraina. Säätiö toimii ruohonjuuritasolla. Helsingin toimistossa ja ohjelmamaissa työskentelee myös vammaisia henkilöitä, jotka tarjoavat vertaistukea ja edistävät yhdenvertaisuutta yhteiskunnissa.

Säätiön pääasiallinen rahoitus tulee Suomen ulkoministeriöltä.

Toiminnan linjaukset
--------------------

Abilis-säätiön toimintaa ohjaa ihmisoikeusperustainen lähestymistapa. Säätiön tunnuslause "*Ei mitään meistä ilman meitä*" korostaa vammaisten henkilöiden omaa osallisuutta ja vaikuttamista. Säätiön arvot perustuvat ihmisoikeuksien kunnioittamiseen, yhdenvertaisuuteen ja inklusiivisuuteen.

Toiminnot
---------

Abilis-säätiö rahoittaa globaalin etelän vammaisryhmien omia suunnittelemia ja toteuttamia projekteja. Projektit voivat sisältää neuvontaa, koulutusta, vertaistukea sekä työllistymisen tukemista, ja niiden avulla pyritään erityisesti edistämään vammaisten naisten ja tyttöjen asemaa, ihmisoikeuksia, osallistumista ja itsenäistä elämää. Lisäksi säätiö tekee aktiivista vaikuttamistyötä esteettömyyden ja vammaisten oikeuksien edistämiseksi yhteiskunnassa.

Lähteet
-------

1. ↑  Onnea, Kalle Könkkölä - kunnon kansalainen! *Hyvä Terveys*.  2.12.2015. Viitattu 4.3.2024.
2. ↑  Henkilöstö, Abilis (Arkistoitu – Internet Archive)
3. ↑  Abilis-säätiö (Arkistoitu – Internet Archive)
4. ↑  Onnea, Kalle Könkkölä - kunnon kansalainen! *Hyvä Terveys*.  2.12.2015. Viitattu 4.3.2024.
5. ↑  Pitkä video: Abilis-säätiö tukenut vuosia vammaisia ihmisiä kehitysmaissa | Yle uutiset viittomakielellä 2011-2019 | Yle Areena *areena.yle.fi*. Viitattu 5.3.2024.
6. ↑  Phunuvietnam: Toạ đàm Người khuyết tật khởi nghiệp: Cơ hội và thách thức *phunuvietnam.vn*.  4.8.2021. Viitattu 5.3.2024. (vietnamiksi)
7. ↑  Toiminta-ajatus, Abilis-säätiö (Arkistoitu – Internet Archive)

Aiheesta muualla
----------------

* Abilis-säätiö ulkoministeriön sivuilla *formin.finland.fi*.  Arkistoitu 4.7.2015.

|  |  |  |  |  |
| --- | --- | --- | --- | --- |
| 

| * n
* k
* m
Ulkoministeriön kehitysohjelmakumppanit |
| --- |
|  |
| Kansalaisjärjestöt | 
* Kirkon ulkomaanapu
* Suomen Lähetysseura
* SPR
* Plan Suomi
* Fida International
* CMI
* SASK
* Pelastakaa Lapset
* Fingo
* World Vision Suomi
* Abilis
* Kansainvälinen solidaarisuussäätiö
* WWF Suomi
* Reilu kauppa
* KIOS
* Vammaiskumppanuus
* Helsingin Diakonissalaitos
* Siemenpuu
* Taksvärkki
* Suomen NMKY:n liitto
* Vikes
* Väestöliitto

 |

 |